UPRAVNO VIJEĆE

Dječjim vrtićem upravlja upravno vijeće.

Upravno vijeće ima pet članova:

* tri člana imenuje Osnivač
* jednog člana biraju roditelji djece korisnika usluga
* jednog člana biraju odgojitelji i stručni suradnici iz svojih redova

Članovi upravnog vijeća imenuju se odnosno biraju na četiri godine i mogu biti ponovo imenovani odnosno birani.

Upravno vijeće može pravovaljano donositi odluke na sjednicama ako je na sjednici nazočna natpolovična većina ukupnog broja članova.

Sukladno čl. 50. Statuta Dječjeg vrtića Proljeće ( KLASA: 003-05/14-02/04, URBROJ : 238-30-67-14-04) Upravno vijeće Dječjeg vrtića Proljeće donosi opće akte vrtića, Kurikulum Vrtića, Godišnji plan i program rada Vrtića, financijski plan te druga financijska izvješća, raspisuje natječaje za radna mjesta, odlučuje o upisu djece i o mjerilima upisa, odlučuje o prigovoru roditelja odnosno skrbnika djece, odlučuje o investicijskim radovima, te obavlja i druge poslove utvrđene zakonom, aktom o osnivanju, ovim Statutom i drugim općim aktima Vrtića.